Ejendomsskat grundskyld
Ejendomsskat kaldes også for grundskyld. Det er en skat, du som boligejer skal betale til kommunen på grundlag af grundens værdi. Det er din bopælskommune, der fastsætter grundskyldspromillen. Afhængig af hvilken kommune du bor i, så er grundskyldspromillen fastsat til et sted mellem 16 og 34 promille. På ejendomsskattebilletten fremgår det, hvad du skal betale i ejendomsskat. Betaling af ejendomsskat forfalder to gange årligt, henholdsvis i januar og i juli. Du modtager ejendomsskattebilletten én gang årligt.
Ud over ejendomsskat, skal du tillige betale ejendomsværdiskat. Ejendomsværdiskat er en afgift, der betales på grundlag af den offentlige ejendomsværdi (den offentlige vurdering). Ejendomsværdiskatten udgør som udgangspunkt 1 % af ejendomsværdien på til 3.040.000 og 3 % af resten af ejendommens værdi.
Den beregnede ejendomsværdiskat bliver som udgangspunkt ført over din forskudsopgørelse og betales med 1/12 pr. måned. Den opkræves altså med sammen med indkomstskatterne således, at skatten bliver modregnet inden din løn udbetales. Du skal selv være opmærksom på, at ejendomsværdiskatten er oplyst på din forskudsopgørelse.